ปัณฑพล ประสารราชกิจ

**ปัณฑพล ประสารราชกิจ** (เกิด 23 กันยายน พ.ศ. 2528)  อดีตนักร้องนำวงดนตรีค็อกเทล ผู้ประพันธ์และโปรดิวเซอร์เพลงให้กับหลากหลายศิลปิน และอาจารย์พิเศษด้านนิติศาสตร์ และเป็นผู้ร่วมก่อตั้งค่ายเพลงยีนแล็บ (GeneLab) ในเครือจีเอ็มเอ็ม แกรมมี่

## ประวัติ
ปัณฑพล ประสารราชกิจ เกิดในกรุงเทพมหานคร ประเทศไทย เขาเป็นบุตรของ พล.ต.อ. วัชรพล ประสารราชกิจ อดีตรักษาราชการแทนผู้บัญชาการตำรวจแห่งชาติ และอดีตประธานคณะกรรมการป้องกันและปราบปรามการทุจริตแห่งชาติ (ป.ป.ช.) กับ รศ.ปิยานันท์ ประสารราชกิจ คณะที่ปรึกษาสมาคมนักเรียนเก่าเตรียมอุดมศึกษา และอดีตอาจารย์ประจำภาควิชาสถาปัตยกรรมภายใน คณะสถาปัตยกรรมศาสตร์ จุฬาลงกรณ์มหาวิทยาลัย นอกจากนี้ปัณฑพลยังมีศักดิ์เป็นหลานของ อนันต์ กรุแก้ว อดีตอธิการบดีวิทยาลัยเทคโนโลยีและอาชีวศึกษา และเป็นเหลนของพระยาผดุงวิทยาเสริม (กำจัด พลางกูร)

ปัณฑพลจบการศึกษาระดับอนุบาลจากโรงเรียนอนุบาลจุไรรัตน์ ประถมศึกษา และมัธยมศึกษาตอนต้นจากโรงเรียนสาธิตจุฬาลงกรณ์มหาวิทยาลัย มัธยมศึกษาตอนปลายจากโรงเรียนเตรียมอุดมศึกษา ปริญญาตรี รัฐศาสตรบัณฑิต คณะรัฐศาสตร์ มหาวิทยาลัยธรรมศาสตร์ สาขาการเมืองการปกครอง และนิติศาสตรบัณฑิต คณะนิติศาสตร์ จุฬาลงกรณ์มหาวิทยาลัย สาขากฎหมายมหาชน เกียรตินิยมอันดับ 1 รวมทั้ง นิติศาสตรมหาบัณฑิต สาขานิติปรัชญาและประวัติศาสตร์กฎหมาย มหาวิทยาลัยปักกิ่ง

ชีวิตส่วนตัว ปัณฑพลสมรสกับนันท์นภัส ลีลาภิรมย์ มีบุตรสองคน

## การทำงาน
### นักดนตรี (พ.ศ. 2545 - 2560)

ปัณฑพล เริ่มงานด้านดนตรีจากการรวมกลุ่มวงดนตรีหลาย ๆ กลุ่มในโรงเรียนเตรียมอุดมศึกษา มาออกอัลบั้มที่ใช้ชื่อว่า **Cocktail** นั้นจึงเป็นจุดเริ่มต้นของวงดนตรีค็อกเทล ที่เขาเป็นนักร้องนำมาตั้งแต่ก่อตั้งในปี พ.ศ. 2545 โดยค็อกเทล มีผลงานทั้งสิ้น 9 อัลบั้ม 3 อีพี และเพลงเดี่ยวอีกมากมายรวมแล้วมากกว่า 100 เพลง ซึ่งมีเพลงที่ได้รับความนิยมจากหมู่สังคมไทยหลากหลายเพลง เช่น เธอทำให้ฉันเสียใจ, คุกเข่า, โปรดเถิดรัก, เธอ, คู่ชีวิต, ช่างมัน, ไม่เป็นรอง รวมถึงยังเป็นนักร้องเดี่ยวในบางโอกาส อีกทั้งปัณฑพลยังเป็นนักแต่งเพลง หรือเป็นโปรดิวเซอร์ ให้กับหลากหลายศิลปิน

ปัณฑพล ยังเคยเข้าร่วมแข่งขันรายการ The Mask Singer หน้ากากนักร้อง ในซีซั่นที่ 2 โดยเขาสวมใส่หน้ากากหอยนางรม เนื่องจากตัวเขาชอบรับประทานหอยนางรม โดยในรอบที่ 2 ของกลุ่ม C เขาได้ร้องเพลง ตราบธุรีดิน ต้นฉบับโดย ปู่จ๋าน ลองไมค์ ซึ่งได้กระแสตอบรับที่ดีอย่างล้นหลาม และวิดิโอการร้องเพลงของเขาบนยูทูบ ได้เป็นคลิปวิดีโอที่มาแรงเป็นที่นิยมอันดับที่ 1 ของโลกประจำปี พ.ศ. 2560 อย่างไรก็ดี เขาแพ้ให้กับหน้ากากเต่า (ปนัดดา เรืองวุฒิ) ในรอบสุดท้ายของกลุ่ม C

### การบริหารค่ายเพลง (พ.ศ. 2561 - 2569)
ในปี พ.ศ. 2561 ปัณฑพลได้ก่อตั้ง บริษัท ครึ่งเก้า จำกัด เพื่อรับบริหารค่ายเพลง ยีนแล็บ (GeneLab) ที่ก่อตั้งเป็นค่ายเพลงใหม่ของจีเอ็มเอ็ม แกรมมี่ (ต่อมาถูกโอนมาขึ้นกับจีเอ็มเอ็ม มิวสิค ตามการปรับโครงสร้างธุรกิจเพลง) โดยแยกการทำงานออกจากจีนี่ เรคคอร์ด ซึ่งเป็นต้นสังกัดของวงค็อกเทลในขณะนั้น เพื่อดูแลศิลปินกลุ่มรุ่นใหม่ และทดลองปรับเปลี่ยนรูปแบบการบริหารจัดการตามความเหมาะสม ต่อมาในปี พ.ศ. 2567 ยังได้ก่อตั้งค่ายเพลง 19 เป็นอีกค่ายเพลงหนึ่งของจีเอ็มเอ็ม มิวสิค โดยครึ่งเก้ารับบริหารเช่นเดียวกัน แต่เน้นดูแลศิลปินเดี่ยวเป็นหลัก นอกจากนี้ ครึ่งเก้ายังรับจัดงานอีเวนต์และคอนเสิร์ตบางงานแทนแผนกจีเอ็มเอ็ม โชว์ ในเครือจีเอ็มเอ็ม มิวสิค อีกด้วย

อย่างไรก็ตาม เมื่อวันที่ 11 มีนาคม พ.ศ. 2569 ปัณฑพลได้ประกาศลาออกจากจีเอ็มเอ็ม มิวสิค พร้อมทั้งประกาศนำครึ่งเก้าถอนตัวออกจากการบริหารค่ายเพลงยีนแล็บและ 19 เพื่อไปบริหารค่ายเพลงอิสระอย่างเต็มรูปแบบ ปัจจุบันครึ่งเก้ามีค่ายเพลงอิสระจำนวน 3 ค่าย คือ มักจี (MACHg) บริหารร่วมกับก้อง ห้วยไร่ และ รัฐวิชญ์ อนันต์พรสิริ (แบงค์), เอนเนียด (Ennead) บริหารร่วมกับกฤษดา วิทยาขจรเดช (ปอนด์ บีออนคลาวด์) และ 9อัคคัญญ์ บริหารร่วมกับอิชณน์กร พึ่งเกียรติรัศมี (จ๋าย ไททศมิตร)

## จุดยืนทางการเมือง
ปัณฑพลเป็นหนึ่งในผู้สนับสนุนการประท้วงในประเทศไทย พ.ศ. 2563–2564 โดยเขาเรียกร้องการต่อต้านความรุนแรงจากการปราบปรามผู้ชุมนุม ต่อมามีข่าวลือว่าเขาถูกถอดจากโฆษณาเพราะการแสดงออกทางการเมือง แต่ข่าวนี้ถูกปฏิเสธ

ปัณฑพล ยังได้แต่งเพลง "5 ตุลาฯ" และร้องร่วมกับอิชณน์กร พึ่งเกียรติรัศมี (จ๋าย ไททศมิตร) และ ธิติวัฒน์ รองทอง (แม็ก เดอะดาร์เกสต์โรแมนซ์) ซึ่งมีเนื้อหารำลึกเกี่ยวกับคืนก่อนเกิดเหตุการณ์ 6 ตุลา ต่อมาได้ประกาศตัวสนับสนุนพรรคก้าวไกล, พิธา ลิ้มเจริญรัตน์ และพรรคประชาชน

## ผลงานเพลง
### ค็อกเทล

#### สตูดิโออัลบั้ม
* ค็อกเทล (Cocktail) : พ.ศ. 2545  (ไร้สังกัด)
* 36,000 ไมลส์อะเวย์ฟรอมเฮียร์ (36,000 miles away from here) : พ.ศ. 2547 (ไร้สังกัด)
* อินเดอะเมโมรีออฟซัมเมอร์โรมานซ์ (In the Memory of Summer Romance) : พ.ศ. 2551 (ไร้สังกัด)
* เท็นเทาซันด์เทียส์ (Ten Thousand Tears) : พ.ศ. 2554 (จีนี่ เรคคอร์ด, จีเอ็มเอ็ม แกรมมี่)
* เดอะลอดส์ออฟมิสเซอรี (The Lords of Misery) : พ.ศ. 2557 (จีนี่ เรคคอร์ด, จีเอ็มเอ็ม แกรมมี่)
* ค็อกเทล (Cocktail) : พ.ศ. 2562 (จีนี่ เรคคอร์ด, จีเอ็มเอ็ม แกรมมี่)
* เฟต แอลฟา (Fate αlpha) : พ.ศ. 2565 (ยีนแล็บ, จีเอ็มเอ็ม แกรมมี่)
* เฟต โอเมกา (Fate Ωmega) : พ.ศ. 2566 (ยีนแล็บ, จีเอ็มเอ็ม แกรมมี่)
* ยัวส์เอเวอร์ (Yours Ever) : พ.ศ. 2567 (ยีนแล็บ, จีเอ็มเอ็ม มิวสิค)
* เอ เซเตรา (Et'cetera) :พ.ศ. 2568 (ยีนแล็บ, จีเอ็มเอ็ม มิวสิค)

#### อีพี
* Inside : พ.ศ. 2546 (อิสระ)
* Final Light : พ.ศ. 2550 (อิสระ)
* วัย : พ.ศ. 2553 (อิสระ)

#### ซิงเกิลอื่น ๆ
* "งานเต้นรำในคืนพระจันทร์เต็มดวง" เพลงประกอบละครเวทีเรื่อง "The Castle ความตาย ความรัก ความทรงจำ" คณะนิเทศศาสตร์ มหาวิทยาลัยกรุงเทพ
* "ก่อนจะชนะ" (อัลบั้มไทยเชียร์กีฬาไทย ของกระทรวงท่วงเที่ยวและกีฬา)
* "ข้าน้อยสมควรตาย" (เพลงประกอบภาพยนตร์ ตีสาม คืนสาม 3D) ต้นฉบับ วงบิ๊กแอส
* "หนังสือรุ่น" (เพลงประกอบละครซี่รี่ย์ เพื่อนเฮี้ยน..โรงเรียนหลอน)
* "โลกแห่งความฝัน" (เพลงประกอบละคร จุดนัดฝัน)
* "แต่ปางก่อน" Feat. ปิ่น เดอะสตาร์ (เพลงประกอบละคร แต่ปางก่อน)
* "แค่นี้ก็สุขใจ" ("ยิ่งส่งยิ่งสุข ฉลองครบรอบ 30 ปีบาร์บีคิวพลาซ่า)
* "เธอทำให้ลมเปลี่ยนทิศ" Feat. เจ๋ง บิ๊กแอส และ จ๊ะ เดอะมูสส์
* "สวัสดีเจ้า" (เพลงจากโปรเจกต์ Play 2)
* "งานเต้นรำในคืนพระจันทร์เต็มดวง" (เพลงประกอบละคร ลูกไม้ลายสนธยา)
* "ใกล้ใจ" (เพลงสนับสนุนการอยู่บ้าน เพื่อป้องกันการแพร่เชื้อไวรัส โควิด-19)
* "เหนื่อย" (เพลงพิเศษที่เขียนขึ้นจากข้อความจากแฟนเพลง)
* "กอดในใจ" (เพลงจากโปรเจกต์ Gene Lab+ Nadao Music)
* "5 ตุลาฯ" ร่วมกับ จ๋าย ไททศมิตร และ แม็ก เดอะดาร์กเคสต์โรแมนซ์ (เพลงพิเศษจากเรื่องราวในคืนวันที่ 5 ตุลาคม)
* "ไม่เป็นรอง" (เพลงประกอบเกม Nine Songs of Fantasy ตำนานเพลงรักเก้าสวรรค์)
* "ลั่นทม" (เพลงประกอบซีรีย์ หอมกลิ่นความรัก)
* "藏 (cáng)" (เพลง เร้น เวอร์ชั่นภาษาจีน ประกอบภาพยนตร์ แมนสรวง)
* "เหนือชีวิต" (เพลงประกอบภาพยนตร์แอนิเมชัน นักรบมนตรา ตำนานแปดดวงจันทร์)
* "执子花 (zhí zǐ huā)" (เพลง ลั่นทม เวอร์ชั่นภาษาจีน ประกอบซีรี่ส์ หอมกลิ่นความรัก)
* "น้ำหอม" (เพลงพิเศษครบรอบ 9 ปีน้ำหอม MITH)
### เดี่ยว
* "ทางที่เลือก" ร่วมกับ พงศกร ลิ่มสกุล และ อิทธิพงศ์ กฤดากร ณ อยุธยา
* "เสียงในใจ" ร่วมกับ พัฒน์ชัย ภักดีสู่สุข
* "อย่าหยุดความคิด" (สร้างโดย สถาบันบัณฑิตพัฒนบริหารศาสตร์)
* "ฟัง" ร่วมกับ ทศพร อาชวานันทกุล
* "สัญลักษณ์แห่งความภาคภูมิ (Icon Of Dreams) ร่วมกับ วิชญาณี เปียกลิ่น เพลงโดยศูนย์การค้าไอคอนสยาม
* "FHERO" ร่วมกับ ฟักกลิ้งฮีโร่ 
* "How are you" ร่วมกับ หนึ่งธิดา โสภณ
* "ไม่เลือนหาย" ร่วมกับ เดอะ ดาร์กเกสต์ โรแมนซ์ เพลงประกอบภาพยนตร์ ธี่หยด 2

### ประพันธ์เพลง - โปรดิวเซอร์
* โปรดิวเซอร์ "จับฉ่าย" (รวมผลงานนักเรียน นักศึกษา) พ.ศ. 2546
* โปรดิวเซอร์ Survival kits  (รวมผลงานนักเรียน นักศึกษา) พ.ศ. 2548
*ทำนอง เพลง "ครั้งสุดท้าย" ศิลปิน Supersub พ.ศ. 2551
* ร่วมแต่งเนื้อร้องเพลง "ดีกว่านี้" ศิลปิน มัสเกตเทียส์ พ.ศ. 2552
* ร่วมแต่งเนื้อร้องและทำนอง เพลง "จะเป็นจะตาย" ศิลปิน สวีตมัลเล็ต พ.ศ. 2556
* ร่วมแต่งเนื้อร้อง เพลง "ทางที่เลือก" ศิลปิน ปัณฑพล และ พงศกร ลิ่มสกุล และ อิทธิพงศ์ กฤดากร ณ อยุธยา พ.ศ. 2556
* ร่วมแต่งเนื้อร้องและทำนอง เพลง ความจริง ศิลปิน The Mousses พ.ศ. 2557
* ร่วมแต่งเนื้อร้องและทำนอง เพลง "เจ็บที่ต้องรู้" ศิลปิน The Mousses พ.ศ. 2558
* เนื้อร้องและทำนอง เพลง "รอย" ศิลปิน โปเตโต้ พ.ศ. 2558
* โปรดิวเซอร์ร่วม เพลง "น้ำตาที่หาย" (พ.ศ. 2558) และเพลง "หลอกให้รัก" (พ.ศ. 2559) ศิลปิน The Mousses
* เนื้อร้องและทำนอง เพลง "หล่อเลย" ศิลปิน พลพล พลกองเส็ง พ.ศ. 2559
* เนื้อร้องและทำนอง เพลง "ฉันไม่รู้" ศิลปิน เบล สุพล พ.ศ. 2560
* ร่วมแต่งเนื้อร้องเพลง "ทรมานตัวเอง" ศิลปิน เบล สุพล พ.ศ. 2561
*เนื้อร้อง - ร่วมแต่งทำนอง - โปรดิวเซอร์ร่วม เพลง "เห็นใจกันพอประมาณ" ศิลปิน กรกันต์ สุทธิโกเศศ พ.ศ. 2561
* เนื้อร้องท่อนปกติ - ทำนอง - โปรดิวเซอร์ เพลง "ไม่มีเธอ ไม่ตาย" ศิลปิน วิชญาณี เปียกลิ่น ร่วมกับ Twopee พ.ศ. 2561
*เนื้อร้อง - ทำนอง - โปรดิวเซอร์ร่วม เพลง "เพราะเธอ" ศิลปิน เบล สุพล ร่วมกับ ปนัดดา เรืองวุฒิ (พ.ศ. 2561)
* เนื้อร้อง - ทำนอง เพลง "รักไปทำไม" ศิลปิน วิชญาณี เปียกลิ่น (พ.ศ. 2562)
* ควบคุมการผลิต ให้กับเพลงในโครงการ Secret 7 Room พ.ศ. 2563 ซึ่งประกอบไปด้วย
** เพลง  "จุดพักใจ" ศิลปิน นิว จิ๋ว และ มิกค์ ทองระย้า
** เพลง "เธอทำให้ฉันไม่มีแฟน" ศิลปิน สุพล พัวศิริรักษ์ และ พีชญา วัฒนามนตรี
** เพลง "จัดสรร" ศิลปิน เจ็ตเซ็ตเตอร์ และ ทัศนียา การสมนุช
** เพลง ""ครั้งหนึ่งในชีวิต" ศิลปิน มารี เออเจนี เลอเลย์ และ ศุกลวัฒน์ คณารศ
** เพลง "มองเห็นแต่ไม่ได้ยิน ศิลปิน ศิริศิลป์ โชติวิจิตร และ อรรคพันธ์ นะมาตร์
* โปรดิวเซอร์ ให้กับศิลปินในค่าย ยีนแล็บ
** เพลง "Hello mama" ศิลปิน ไททศมิตร (ร่วม)
** เพลง "ความโดดเดี่ยว" ศิลปิน เดอะ ดาร์คเคสท์ โรมานซ์ (พิเศษ) 
** เพลง "ความเยาว์" ศิลปิน เดอะ ดาร์คเคสท์ โรมานซ์ (พิเศษ) 
**เพลง "ฝนตกไหม" ศิลปิน ทรีแมนดาวน์ (พิเศษ)
**เพลง "Amazing Thailand" ศิลปิน ไททศมิตร (พิเศษ)
**เพลง "ไปเถอะเธอ" ศิลปิน ทรีแมนดาวน์ (พิเศษ)
* เนื้อร้อง - ทำนอง ให้กับศิลปินในค่าย ยีนแล็บ
** เพลง "หมาขี้แพ้" โดย "สำราญรื่น"
* เนื้อร้อง - ทำนอง - โปรดิวเซอร์ เพลง "กีดกัน (Skyline)" ศิลปิน พุฒิพงศ์ อัสสรัตนกุล ประกอบละคร แปลรักฉันด้วยใจเธอ (พ.ศ. 2563) 
* โปรดิวเซอร์ เพลง "TASTE ME" ศิลปิน ลาซวัน
* เนื้อร้อง - ทำนอง - ร่วมเรียบเรียงเสียงประสาน – โปรดิวเซอร์ เพลง "ถ้าเธอรักใครคนหนึ่ง" ศิลปิน วรันธร เปานิล เพลงนำภาพยนตร์ บุพเพสันนิวาส 2
* ร่วมแต่งเนื้อร้องและทำนอง เพลง "ใต้หล้า" ศิลปิน ไททศมิตร พ.ศ. 2565
* ร่วมแต่งเนื้อร้องและทำนอง เพลง "เท่าไหร่ก็ไม่พอ" ศิลปิน เบล สุพล พ.ศ. 2565
* ร่วมแต่งเนื้อร้องและทำนอง เพลง “ถ้าจูบได้เพียงหนึ่งครั้ง” ศิลปิน ลาซวัน พ.ศ. 2565
* ร่วมแต่งเนื้อร้องและทำนอง เพลง "เราคงจะได้พบกัน" ศิลปิน เบิร์ด ธงไชย และ อัญชลี จงคดีกิจ พ.ศ. 2567
* แต่งเนื้อร้อง เพลง "ความรัก ความฝัน ความจริง" ศิลปิน แก้ม วิชญาณี ประกอบซีรีส์ ทิชา (พ.ศ. 2567)

### คอนเสิร์ต
* The Heartless Live ที่เมืองไทย จีเอ็มเอ็มไลฟ์เฮาส์ (13 มิถุนายน พ.ศ. 2558)
* Chang Music Connection presents Cocktail Live #เล่นด้วยหัวใจเสมอมา ที่ อิมแพ็ค อารีน่า เมืองทองธานี (14 กรกฎาคม พ.ศ. 2561)
* Cocktail Classics A Symphony Orchestra ที่ หอประชุมใหญ่ ศูนย์วัฒนธรรมแห่งประเทศไทย (4–6 สิงหาคม พ.ศ. 2566)
* “COCKTAILข้อสอบ” An Interactive Meet and Greet Concert ที่ ลิโด้ คอนเน็คท์ (4, 5, 9–12, 16–19, 23–26, 30 และ 31 พฤษภาคม พ.ศ. 2567)
* "HISSTORY เพลงของเขา เราเล่าเรื่อง" ร่วมกับ คาริญญ์ยวัฒ ดุรงค์จิรกานต์, พัฒน์ชัย ภักดีสู่สุข, อิชณน์กร พึ่งเกียรติรัศมี และ ก้อง ห้วยไร่ ณ ศูนย์การประชุมแห่งชาติสิริกิติ์ (13 กรกฎาคม พ.ศ. 2567)
* ไทยประกันชีวิต presents COCKTAIL EVER LIVE ที่ ราชมังคลากีฬาสถาน (30 และ 31 มีนาคม พ.ศ. 2568)
* Chang Music Connection presents POTATO HEAD CONCERT (รับเชิญ) ที่ วัน แบงค็อก ฟอรัม (20 สิงหาคม พ.ศ. 2568)
* COCKTAIL 77 EVER TOUR ที่ 77 จังหวัดทั่วประเทศไทย (26 เมษายน – 24 ธันวาคม พ.ศ. 2568)

## รางวัล

## อ้างอิง

## แหล่งข้อมูลอื่น
* หน้าเพซบุ๊กของค็อกเทล
* 

หมวดหมู่:นักแต่งเพลงชาวไทย
หมวดหมู่:ศิลปินสังกัดจีนี่เรคอร์ดส
หมวดหมู่:ค็อกเทล (วงดนตรี)
หมวดหมู่:โปรดิวเซอร์เพลงชาวไทย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยปักกิ่ง
หมวดหมู่:บุคคลจากคณะนิติศาสตร์ มหาวิทยาลัยทักษิณ
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564